سیمین جمالی

سیمین جمالی (یا سیمی جمالی؛ 19 اگست 1961ء - 27 مئی 2023ء) ، جنھیں ان کے عزم اور خدمت انسانیت کے جذبے کی بدولت آئرن لیڈی اور بلٹ لیڈی بھی کہا جاتا ہے۔ ایک پاکستانی میڈیکل ڈاکٹر اور جناح پوسٹ گریجویٹ میڈیکل سینٹر کی سابق ایگزیکٹو ڈائریکٹر ہیں۔ وہ 2019ء میں تمغہ امتیاز اور ویمن اچیومنٹ ایوارڈز کی وصول کنندہ ہیں۔  ڈاکٹر جمالی اپنی محنت، نظم و ضبط اور لگن کے لیے مشہور رہی ہیں۔24newshd.tv/05-Oct-2022/iron-lady-dr-seemin-jamali-conferred-honorary-rank-of-lieutenant-colonel

 ابتدائی زندگی 
جمالی، غلام اللہ دین محمد میمن کے ہاں لاہور میں پیدا ہوئیں۔ ان کی عمر چھ سال تھی جب ان کے والد کراچی منتقل ہو گئے۔ انھوں نے 1986ء میں نواب شاہ میڈیکل کالج سے گریجویشن کیا۔ انھوں نے نواب شاہ میں میڈیکل کی تعلیم مکمل کرنے کے بعد سول ہسپتال کراچی میں اولین ہاؤس جاب کے طور پر ملازمت کی۔

 کیریئر 
سیمین جمالی نے 1988ء میں جے پی ایم سی میں شمولیت اختیار کی۔ 1993ء میں، انھوں نے تھائی لینڈ میں پرائمری ہیلتھ کیئر مینجمنٹ میں اپنی ماسٹر ڈگری مکمل کی۔ انھوں نے 1995ء میں جے پی ایم سی کے ایمرجنسی ڈیپارٹمنٹ کا چارج سنبھالا۔ انھوں نے امریکا میں ایمرجنسی کیئر میں پوسٹ ڈاکٹریٹ فیلوشپ کی۔ انھیں جانز ہاپکنز اسکول آف پبلک ہیلتھ میں پبلک ہیلتھ پالیسی اور چوٹ کی روک تھام میں پوسٹ ڈاکٹریٹ فیلوشپ کے لیے اسکالرشپ سے نوازا گیا۔ ڈاکٹر جمالی 2010ء میں ہسپتال کے جوائنٹ ایگزیکٹو ڈائریکٹر اور پھر 2016ء میں چھ سال بعد ایگزیکٹو ڈائریکٹر بنی۔ ڈاکٹر سیمین جمالی 33 سالہ سروس کے بعد 19 اگست 2021ء کو سبکدوش ہو گئیں۔

 اعزاز 
ڈاکٹر سمین جمالی کو اکتوبر 2022ء میں اعزازی لیفٹیننٹ کرنل کا بھی درجہ دیا گیا تھا۔ پاک فوج نے ان کی زندگی بھر کی خدمات کے اعتراف میں انھیں اس اعزاز سے نوازا۔

 ذاتی زندگی اور وفات 
2020ء میں ڈاکٹر جمالی کو بڑی آنت کے کینسر کی تشخیص ہوئی جس کا کامیابی سے علاج کیا گیا۔ سیمین جمالی 27 مئی 2023ء کو کراچی میں انتقال کر گئیں۔

 حوالہ جات 

زمرہ:پاکستان میں سرطان سے اموات
زمرہ:پاکستانی اطباء
زمرہ:تمغائے امتیاز وصول کنندگان
زمرہ:جان ہاپکنز بلومبرگ اسکول آف پبلک ہیلتھ کے فضلا
زمرہ:طب میں خواتین
زمرہ:1961ء کی پیدائشیں
زمرہ:2023ء کی وفیات

زمرہ:پاکستانی شخصیات نامکمل مضامین